

REPUBLIKA HRVATSKA

VUKOVARSKO -SRIJEMSKA ŽUPANIJA

msotw9_temp0

**OPĆINA TOVARNIK**

**OPĆINSKA NAČELNICA**

KLASA: 022-05/19-02/13

URBROJ: 2188/12-03/01-19-1

Tovarnik, 15.3.2019.

VIJEĆNICIMA OPĆINSKOG VIJEĆA

-svima-

PREDMET: Prijedlog Odluke o osnivanju postrojbe civilne zaštite opće namjene Općine Tovarnik

PRAVNA OSNOVA: čl. 17. st. 1. podstavak 4. Zakona o sustavu civilne zaštite („Narodne novine “ broj 82/15 i 118/18), čl. 5. St. 2. i 3. Uredbe o sastavu i strukturi postrojbe civilne zaštite ( NN 27/17 ) I čl. 31. st. 1. Statuta Općine Tovarnik ( Službeni vjesnik Vukovarsko-srijemske županije br. 4/13, 14/13 i 1/18 ) i

PREDLAGATELJ: Općinska načelnica

IZVJESTITELJ: Općinska načelnica

NADLEŽNOST ZA DONOŠENJE: Općinsko vijeće

TEKST PRIJEDLOGA:

Na temelju članka 17. stavak 1. podstavka 4. Zakona o sustavu civilne zaštite („Narodne novine “ broj 82/15 i 118/18), članka 5. stavka 2. i 3. Uredbe o sastavu i strukturi postrojbe civilne zaštite ( NN 27/17 ) te članka 31. Statuta Općine Tovarnik ("Službeni vjesnik" Vukovarsko-srijemske Županije br. 4/13, 14/13 i 1/18), Općinsko vijeće Općine Tovarnik na svojoj 16. sjednici održanoj dana 22. ožujka 2019. godine, d o n o s i

**O D L U K U**

**o osnivanju postrojbe civilne zaštite opće namjene**

**Općine Tovarnik**

**Članak 1**.

Ovom se Odlukom, sukladno Procjeni rizika od velikih nesreća za Općinu Tovarnik, donesene na 9. sjednici održanoj dana 04. lipnja 2018. godine, osniva postrojba civilne zaštite opće namjene Općine Tovarnik.

**Članak 2.**

Postrojba civilne zaštite opće namjene osniva se za provođenje mjere civilne zaštite asanacije terena, potporu u provođenju mjera evakuacije, spašavanja, prve pomoći, zbrinjavanja ugroženog stanovništva te zaštite od poplava.

**Članak 3.**

Sukladno članku 6. Uredbe o sastavu i strukturi postrojbi civilne zaštite („Narodne novine“ broj 27/17) postrojba civilne zaštite opće namjene Općine Tovarnik sastoji se od 26 pripadnika i to:

* 1 (jedne) upravljačke skupine i
* 3 (tri) operativne skupine.

**Članak 4.**

Osobama koje su raspoređene u postrojbu civilne zaštite opće namjene izdaje se iskaznica pripadnika civilne zaštite.

**Članak 5.**

Evidenciju pripadnika postrojbi civilne zaštite opće namjene vodi Jedinstveni upravni odjel Općine Tovarnik.

**Članak 6.**

Sredstva potrebna za ustrojavanje, opremanje, osposobljavanje i djelovanje postrojbe civilne zaštite opće namjene osiguravaju se u Proračunu Općine Tovarnik.

**Članak 7.**

Stupanjem na snagu ove Odluke prestaje važiti Odluka o osnivanju, ustroju i popuni tima civilne zaštite opće namjene za Općinu Tovarnik, KLASA:810-04/06-04/1, URBROJ:2188/12-04/06-01, od 08.12.2006. godine,

**Članak 8.**

Ova Odluka stupa na snagu osmoga dana od dana objave u „Službenom vjesniku Vukovarsko-srijemske županije“.

NAČELNICA OPĆINE TOVARNIK

Ruža V. Šijaković